Det er faktisk en god nyhed, for erhvervslivet i Thy buldrer derud af. Men en undersøgelse foretaget af Dansk Industri viser, at Thisted Kommune ligger på en 37. plads, når det handler om at få kvalificeret arbejdskraft til området. Der er masser af sommerhuse, som skal gøres rent efter de mange gæster, der besøger kommunen, men der mangler hænder til rengøringen. Og derfor har Hanna Amdisen, som er leder af Feriepartner Thy haft travlt. - Vi har været nødt til at kontakte vores husejere for at bede dem om hjælp, siger hun. Derfor har mange husejere selv stået for rengøringen i år. Se indslaget hvor en borgmesterkandidat (K)  i Thy fortæller, at det er et stort problem, at de mangler arbejdskraft, men også hvad løsninger kan være.
En ny undersøgelse viser, at Thisted Kommune ligger på en 37. plads, når det handler om adgangen til kvalificeret arbejdskraft.